ยอดติดเชื้อ “โควิด-19” เพิ่ม 120 ราย เสียชีวิตอีก 2 ป่วยสะสมพุ่ง 1,771 คน!
ศูนย์บริหารสถานการณ์การแพร่ระบาดของโรคติดเชื้อไวรัสโควิด-19 (ศบค.)​ เผยพบผู้ติดเชื้อ "โควิด-19" เพิ่ม 120 ราย เสียชีวิตอีก 2 ยอดป่วยสะสมพุ่ง 1,771 คน! 
ศูนย์บริหารสถานการณ์การแพร่ระบาดของโรคติดเชื้อไวรัสโควิด-19 (ศบค.)​ เผยพบผู้ติดเชื้อ "โควิด-19" เพิ่ม 120 ราย เสียชีวิตอีก 2 ยอดป่วยสะสมพุ่ง 1,771 คน!
1 เม.ย. 2563

ผู้สื่อข่าวรายงานว่า เมื่อเวลา 11.36 น.วันนี้ (1 เม.ย.63) ​ที่ทำเนียบรัฐบาล นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19 ) หรือ ศบค. แถลงสถานการณ์ประจำวันว่า มีผู้ติดเชื้อรายใหม่ 120 ราย ยอดผู้ป่วยสะสม 1,771 ราย เสียชีวิตรายเพิ่ม 2 ราย รวมเสียชีวิตสะสม 12 ราย
โดยผู้เสียชีวิต 2 ราย เป็นชายอายุ 79 ปี อยู่ในพื้นที่ 3 จังหวัดชายแดนใต้ มีโรคประจำตัว เบาหวาน ไตวายเรื้อรัง จากประวัติมีการเดินทางไปร่วมงานแต่งที่มาเลเซีย และชายอายุ 58 ปี เดินทางกลับจากอังกฤษ
ทั้งนี้ กลุ่มก้อนหลักๆของผู้ติดเชื้อยังคงมาจากสนามมวย และสถานบันเทิง รวมถึงคนไทยที่กลับมาจากต่างประเทศ